钦定古今图书集成/明伦汇编/官常典/第416卷 > 王怀隐 陈昭遇
## 钦定古今图书集成/明伦汇编/官常典/第416卷 > 王怀隐 陈昭遇

按《宋史》本传：“怀隐，宋州睢阳人。初为道士，住京城建
隆观，善医诊。太宗尹京，怀隐以汤剂祇事。太平兴国
初，诏归俗，命为尚药奉御，三迁至翰林医官使。三年，
吴越遣子惟濬入朝，惟濬被疾，诏怀隐视之。初，太宗
在藩邸，暇日多留意医术，藏名方千馀首，皆尝有验
者。至是，诏翰林医官院各具家传经验方以献，又万”
馀首。命怀隐与副使王祐、郑奇、医官陈昭遇参对编
类，每部以隋太医令巢元《方病源候论》冠其首，而方
药次之，成一百卷。太宗御制序，赐名曰《太平圣惠方》，
仍令镂板颁行天下，诸州各置医博士掌之。怀隐后
数年卒。昭遇本岭南人，医术尤精验。初为医官，领温
水主簿，后加光禄寺丞，赐金紫。